Newsgroup: italia.trieste.discussioni
Titolo: Feste del tradimento e varie

Insomma, ritorno a scriver su 'sto nevsgroup ( una volta me ciamavo
Coltrane),
par dirVe che veramente se al nevsgrup al xe un specio del Triestin medio se
proprio messo mal...
Se al xe de destra al xe fasista della pegio specie, come gnanca Farinacci
lo iera,se al xe de sinistra al xe filo Titino serbo etc..ect...ma save che
semo in Europa..che Stain al xe morto ? Che 'ste in Italia e la galina con
do teste no la esisti piu' ?Mi credo che no merite' proprio un sindaco
intelligente come Illy, e che purtroppo Trieste la xe una citta troppo bella
, tra monti e mare par meritar dei abitanti stupidi e retrogradi come quei
che i ga scrito i messagi par ciamar i camerati a Predappio...., come quei
che i ga scrito della festa del tradimento...ma perche' no pense che a
Trieste manca posti de LAVORO ?...
adess torno a legerme le Maldobrie, forse li xe lo spirito del Triestin...no
quei che partecipa a 'sto nevgrup con publicita' varie e cagherie de ogni
genere.
Con un poca de amaressa ve saludo....e me auguro de legiar magari messagi su
Svevo, su Joyce, ma chissa se i camerati o i Stalinisti o i filo serbi
anarchici e cazzi vari i sa che Trieste la xe fatta anche de persone de sto
tipo....
Magari noi sa gnanche che due premi Nobel per la fisica i xe passadi per la
Sissa de Miramare...
Bah..., viva l'A.e po bon.
Saluti
Coltrane

 wrote in message
CKzG6.13205$sb5.1...@news.infostrada.it...

Cio' scolta un atimo..... la galina con do teste come te la ga ciamada ti no
rapresenta solo quel che xe sta nel ben o nel mal la vision politica, anzi
l'esperienza de una dominazion imperial su uno o piu' loghi, ma una zerta
unita' de popoli che solo deso, dopo due guere mondiali e l'avento dele
grandi ditature europee, piu' per antagonismo economico coi stati uniti che
altro, xe sta realizando non seza casini.....
L'Austria xe stado el primo grande stato sovranazionale, che pur coi limiti
dela cultura e dela mentalita' del tempo, che ga permeso libera circolazion
de persone e merci (a parte i dazi locali), ga favorido l'incontrarse e anca
el misiarse de gente de tute le raze...mi son boemo-veneto-istrian e
croato....e ti ?
Pensa..senza l'Austria Trieste saria ancora quel posto picio e incasina',
chiuso tra i sui muri e sogeto ale pestilenze endemiche (causade dala scarsa
igene, dai sorzi e dale case fracade una sora l'altra), sofigada da Venezia
e tirada pei cavei dai nobiloti confinanti, mi e probabilmente anca ti non
fusimo qua a babar...
L'Austria ga rapresenta' una novita' devastante per el status quo dela
nobilta' zitadina, tanto iluminada da negarghe el rinascimento ala
zita'...vabbe' gavemo avudo un trezento notevole...ma piu' per scoribande
piratesche e maldestre che altro...
Una roba xe la nostalgia otusa  verso un qualcosa de mitizado e
perso...valida per chi la ga visuda, ma mi, che go 41 anni no me
par....altra roba xe capir cosa xe sta quela presenza nela nostra storia. e
volerla ripropor nei aspeti ancora atuali, e visto che co l'eliminazion dele
frontiere co tuti intorno sara' CEE, volero' veder a quanti de colpo ghe
cresera' i pei sula lingua e tasera'.......
Purtropo noi vivemo in una societa' fortemente decadentista, che ga perso
quasi tuti  i riferimenti umanistici e sociali, fracai e tamburai dal grande
fradel omni prsente che crea bisogni imesistenti solo per traslar fliche da
una parte al'altra....
Te se imagini la riviera de Barcola ridota a un scovazon dopo un giornada de
consueto bagno?E purtropo LA XE RIDOTA CUSI' co cala el sol !
Se mio fio fa una roba del genere se piade...evidentemente quei no le ga
ciapade..opur el suo civismo xe inesistente, iniorando che al mondo ghe xe
anca altra gente oltra ala cerchie sai streta del proprio clan, magari con
un senso estetico diferente...
Questa juventutes, solidale solo a parole, pronta a pararse coi piu' mone de
sto mondo, che buta le scovaze per tera pur stando distirai soto ai botini
regolamentari, dimostrando cussi' sai de quel che ga drento, dimostra in
piena la caduta dei capisaldi morali, che xe ala base dela nostra cultura,
l'intoleranza, i casini etnici, e no dimentichemose che tanti de noi ga
ancora ricordi dolorosi, xe solo el primo paso.....
Per questi motivi, proprio le esperienze interculturali che ga ricostruì
trieste nonostante i triestini a partir dal 1709 saria per mi de riciapar in
considerazion, in maniera de rifondarse ogni volta che servi, senza
dismentigar le basi pasade....ricordite, un popolo te lo canceli solo quando
te ghe cavi la sua storia....
W l'A.
M.(Mau)

 do teste no la esisti piu' ?
Savemo savemo, ma TS tutt'oggi xe una cità che
sofri, una cità emarginada e in questo senso te
vien spontaneo e automatico far un confronto
quasi malinconico coi tempi andai, co' la TS
austriaca, co' la TS commerciale.
Per quanto riguarda i msg OT, te posso dir che
i xe dapertuto, in tuti i NG.
Imaginite che su un NG de cinema xe gente che
posta spam su vasi in terracotta!! Ma dime ti
cos' che centra?!
Mi la ciapo in rider, i spam e i troli xe fati
anche per questo: quando un NG langui, salta
subito fora un bel lamer che fa incavolar meza
usenet ciapandose una cifra de insulti in risposta.
E questo NG langui spesso, come te gaverà
visto, va da sè che troli e lamer ghe sguaza ;-)
Ara, a costo de sembrarte strana te poso dir che
l'altro giorno, girando per le vie de TS dopo 1
setimana de ferie in montagna, go proprio
pensà, "quanto bela xe la mia TS, e quanto che la
me xe mancada"
Ciao
da
Ary fan dei Village People per caso??? :-)

 wrote in message
afJG6.11813$q3.1...@news1.tin.it...


I village people sono una delle mie passioni...
e' vero.
Scolta, giusto per stare in tema de polemiche....che ne pensa al Triestin
medio della candidatura di Vittorio Sgarbi ?

 A proposito....che ne pensa i Triestini della Candidatura di Sgarbi ?
MULI.... MULI... XE RIVA' EL CIRCO COI PAIAZI......!
Se i lo elegi  (evidentemente mi no lo voto), me meto come impegno
settimanale, el fioreto della domenica per dir, che xe lo incontro per
strada ghe faro' un bel BLEAAAA..tipo sberlefo per capirse...
Young man,........ecc ecc
W. l'A
M.(Mau)

 ha scritto nel messaggio
news:RjkH6.8833$0t6.2...@news.infostrada.it...



el triestin medio pensa che Sgarbi accettando 'sta paiazada ga perso
una bona ocasion per far bela figura con la citta'.
-- 
             '''
            (@ @)
+-----oOO----(_)-----------+
Livio (Trieste)  
lg...@iol.it
+------------------oOO-----+
           |__|__|
            || ||
           ooO Ooo